5+Verdisyn+og+etikk

Utviklingen av Skole 2.0. vil medføre og medfører allerede en rekke diskusjoner knyttet til etikk som til syvende og sist styres av det verdisyn og menneskesyn er har. Men verdier må fortolkes inn i nye tider. Nye erfaringer gir nye refleksjoner, og verdisyn utfordres. Kanskje vil også ens menneskesyn få noen andre dimensjoner. Men da må en ikke gjøre som kardinalene på Galileis tid. De nektet å se i mikroskopet hans. Det de kunne se, kunne forrykke deres forståelse av verden. Det er viktig å ha kjennskap til den teknologiske utviklingen og bruken av den. Foreldre og lærere må kikke inn i elevenes verden. Elevene er på nettet. De benytter mye av web 2.0 -teknologien som er beskrevet tidligere i oppgaven. Interessen for denne sosiale programvaren er ikke påtrengende i skolen, og foreldre og lærere sukker over tiden poden sitter foran skjermen og de frykter avhengighet, mobbing, overgrep, svindel og fusk. Men det er også en gryende interesse for hvilke muligheter web 2.0 kan gi opplæringen. Samtidig er det er mye mostand fordi web 2.0 utfordrer en rekke holdninger og verdier. Det er viktig å kunne reflektere over hva nettet kan føre til av endringer og utvikling. Dette er nødvendig dersom en skal ta aktivt del i opplæringen og veiledningen av unge mennesker .. I denne teksten (5.1 til 5.7 i menyen) vil analyse og refleksjon knyttes til verdisyn og etikk og refleksjoner av hva utviklingen av web 2.0-teknologier kan føre til på lengre sikt. Oppgaven begrenser seg til det pedagogiske feltet som elev- og læringssyn og metodikk samt mål for opplæringen i den generelle delen av læreplanen.